Obrazac Izvješća o savjetovanju s javnošću

|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA IZVJEŠĆA O PROVEDBI PROGRAMA ZAŠTITE ZRAKA, OZONSKOG SLOJA, UBLAŽAVANJA KLIMATSKIH PROMJENA I PRILAGODBE KLIMATSKIM PROMJENAMA ZA PODRUČJE ZADARSKE ŽUPANIJE ZA PROTEKLO ČETVEROGODIŠNJE RAZDOBLJE OD DONOŠENJA PROGRAMA (2017. GODINA)**  **Nositelj izrade izvješća: Zadarska županija, Upravni odjel za prostorno uređenje, zaštitu okoliša i komunalne poslove**  **Zadar, 25. travnja 2022. godine** | |
| **Naziv akta za koji je provedeno savjetovanje s javnošću** | Izvješće o provedbi Programa zaštite zraka, ozonskog sloja, ublažavanja klimatskih promjena i prilagodbe klimatskim promjenama za područje Zadarske županije za proteklo četverogodišnje razdoblje od donošenja Programa (2017. godina) |
| **Naziv tijela nadležnog za izradu nacrta / provedbu savjetovanja** | Zadarska županija, Upravni odjel za prostorno uređenje, zaštitu okoliša i komunalne poslove |
| **Razlozi za donošenje akta i ciljevi koji se njime žele postići uz sažetak ključnih pitanja** | Županijska skupština Zadarske županije je 12. prosinca 2017. godine donijela Program zaštite zraka, ozonskog sloja, ublažavanja klimatskih promjena i prilagodbe klimatskim promjenama za četverogodišnje razdoblje za područje Zadarske županije („Službeni glasnik Zadarske županije“ broj 20/17). Zakonska osnova za izradu navedenog Programa bio je članak 12. stavak 1. Zakona o zaštiti zraka (Narodne novine broj 130/11 i 47/14), koji propisuje predstavničkom tijelu županije obvezu izrade Programa zaštite zraka, ozonskog sloja, ublažavanja klimatskih promjena i prilagodbe klimatskim promjenama. Navedeni Program sastavni je dio Programa zaštite okoliša područja za koje se donosi, a koji se, sukladno članku 53., stavak 5. Zakona o zaštiti okoliša (Narodne novine broj 80/13 i 78/15), donosi za četverogodišnje razdoblje. U skladu s tim se i Program zaštite zraka, ozonskog sloja, ublažavanja klimatskih promjena i prilagodbe klimatskim promjenama donosi za razdoblje od četiri godine.  U međuvremenu su donesene dvije izmjene i dopune Zakona o zaštiti zraka (NN 61/17 i 118/18), te nakon njih i novi Zakon o zaštiti zraka (NN 127/19), kojim je prethodni Zakon sa svim izmjenama i dopunama (NN 130/11, 47/14, 61/17 i 118/18) stavljen izvan snage. Sukladno članku 14. Zakona o zaštiti zraka (NN 127/19), upravno tijelo nadležno za zaštitu okoliša u županiji dužno je izraditi Izvješće o provedbi Programa zaštite zraka za razdoblje od četiri godine, te proslijediti predstavničkom tijelu županije na donošenje i objaviti u službenom glasilu. Navedena obaveza bila je propisana i prethodno važećim Zakonom o zaštiti zraka (NN 130/11, 47/14, 61/17 i 118/18).  Program zaštite zraka, ozonskog sloja i ublažavanja klimatskih promjena određuje ciljeve i prioritete u zaštiti zraka, ozonskog sloja i ublažavanja klimatskih promjena na području županije i sadrži osobito:   * načela i mjerila za određivanje ciljeva i prioriteta, * ocjenu stanja kvalitete zraka, * prioritetne mjere i aktivnosti, * preventivne mjere za očuvanje kvalitete zraka, * kratkoročne mjere, kada postoji rizik od prekoračivanja praga upozorenja, * mjere za postizanje graničnih vrijednosti za određene onečišćujuće tvari u zraku u zadanom roku ako su prekoračene, * mjere za postizanje dugoročnih ciljeva za prizemni ozon u zraku, * mjere za smanjivanje emisija onečišćujućih tvari i stakleničkih plinova po djelatnostima, * mjere za ispunjavanje obveza ograničenja emisija stakleničkih plinova do visine nacionalne godišnje kvote za emisije stakleničkih plinova koje nisu obuhvaćene sustavom trgovanja emisijskim jedinicama, * mjere za postupno ukidanje potrošnje kontroliranih tvari koje oštećuju ozonski sloj i smanjivanja emisija fluoriranih stakleničkih plinova, * mjere za smanjivanje emisija postojanih organskih onečišćivala i teških metala, * mjere za poticanje porasta energetske učinkovitosti i uporabu obnovljive energije, * mjere za smanjivanje ukupnih emisija iz prometa, * mjere za smanjivanje nepovoljnih učinaka zakiseljivanja, eutrofikacije i fotokemijskog onečišćenja, * način provedbe mjera, * redoslijed ostvarivanja mjera, * rok izvršavanja mjera, * obveznike provedbe mjera, * međunarodne obveze Republike Hrvatske, * procjenu sredstava za provedbu Plana i redoslijed korištenja sredstava prema utvrđenim prioritetnim mjerama i aktivnostima u Planu, * analizu troškova i time stvorene koristi poboljšanja kvalitete zraka.   Za potrebe praćenja ostvarenja ciljeva Programa zaštite zraka, ozonskog sloja i ublažavanja klimatskih promjena te za uvid u stanje kvalitete zraka, izrađuje se Izvješće o provedbi Programa za područje županije o stanju kvalitete zraka, smanjenju emisija stakleničkih plinova i potrošnji tvari koje oštećuju ozonski sloj za područje županije za razdoblje od četiri godine.  Izvješće sadrži:   * stanje kvalitete zraka: područja i razine onečišćenosti, trajanje određenih znakovitih razina onečišćenosti, opće informacije o području, vrste i ocjene onečišćivanja, porijeklo onečišćenosti, analizu čimbenika koji su uzrokovali onečišćenost zraka, pojedinosti o poduzetim mjerama i projektima za poboljšanje kvalitete zraka, * ocjenu provedenih mjera i njihove učinkovitosti, * ostvarivanje mjera Plana, programa i drugih dokumenata zaštite kvalitete zraka, ozonskog sloja i ublažavanja klimatskih promjena, * provedbu obveza iz međunarodnih ugovora iz područja zaštite zraka, ozonskog sloja i ublažavanja klimatskih promjena, * podatke o izrečenim kaznama, * podatke o korištenju financijskih sredstava za zaštitu i poboljšanje kvalitete zraka, * prijedlog izmjena i dopuna postojećih dokumenata, te druge podatke od značenja za zaštitu kvalitete zraka, ozonskog sloja i ublažavanja klimatskih promjena. |
| **Objava dokumenata za savjetovanje**  **Razdoblje provedbe savjetovanja** | [Savjetovanja u tijeku (zadarska-zupanija.hr)](https://www.zadarska-zupanija.hr/transparentnost/pravo-na-pristup-informacijama-3/savjetovanja-u-tijeku). |
| 22. ožujka – 22. travnja 2022. godine |
| **Pregled osnovnih pokazatelja uključenosti savjetovanja s javnošću** | Nisu zaprimljena mišljenja ni prijedlozi |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Nisu zaprimljena mišljenja ni prijedlozi |
| **Ostali oblici savjetovanja s javnošću** | / |
| **Troškovi provedenog savjetovanja** | ./ |

**Prilog 1. Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Članak ili drugi dio nacrta na koji se odnosi prijedlog ili mišljenje** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |